LISA 2

Riigieelarvelise toetuse kasutamise lepingu juurde

**RIIGIEELARVELISE TOETUSE KASUTAMISE**

**TEGEVUS- JA TULEMUSARUANNE**

|  |  |
| --- | --- |
| **Lepingu nr:** | 7-42098-1 19.07.2021 |
| **Aruande esitaja:** | MTÜ Sotsiaalse innovatsiooni labor |
| **Tegevuste läbiviimise aeg:** | 01.01.2022 – 31.12.2022 |
| **Aruande koostamise kuupäev:** | 26.01.2023 |

|  |
| --- |
| Kokkuvõtlik hinnang aruandeaastale. Järeldused ja plaanid järgmiseks aastaks, edaspidiseks. |
| 2022. aastal oli meil käsil kaks peamist tegevust, mida toetas osaliselt kommunikatsioonitegevused (heade näidete kogumine ja jagamine):   1. Kohaliku omavalitsuse võrgustiku algatamine ja juhtimine ning kogukondade kaasamise mudeli arendamine 2. Võrgustikupõhise piirkondliku koosloomeformaadi ehk Heaolu nõukogu algatamine ja arendamine   Sarnaselt eelmise aasta aruandele tuleb tõdeda, et tegevustega alustamine ja elluviimine võtab meist sõltumatutel asjaoludel rohkem aega.  Kui 2021. aasta oli eesmärkide seadmise aasta, siis 2022 on olnud tegevuste algatamise ja õppetundide aasta. Peamised õppetunnid on:   1. Praktiliselt kõik omavalitsused teevad mingit laadi koostööd kogukondadega. Need koostöö formaadid on ajalooliselt väljakujunenud ja neid on keeruline muuta. Nende formaatide vorm on peamiselt koosolek ja/või arutelu, kus kogutakse kogukondade liikmetelt sisendit ja/või informeeritakse neid. Need formaadid ei tegele enamasti otseselt koosloomes piirkondlike probleemide lahendamisega. 2. Koosloome arendamiseks/rakendamiseks ei ole omavalitsustel enamasti ressurssi (inimesed, aeg, oskused). Võimalik et enne kui saab koostöö muutuda sisulisemaks peavad omavalitsused arendama/parandama oma kaasamise praktikaid. 3. Kogukondadel ei ole koosloome formaatides osalemiseks ressurssi (inimesed, aeg, oskused). 4. Kogukondade toimimine sõltub enamasti üksikutest aktivistidest, kes kurdavad läbipõlemist. 5. Kogukonna ei ole enamasti võimelised või huvitatud endale esindajate valimisega. 6. Kaasamise ja koosloome sisukus sõltub liiasti omavalitsuse juhtidest, kes ei tunne teema vastu ülemäära suurt huvi. Lisaks on rida muid struktuurseid takistusi, mis ei võimalda piirkonnas koosloomelisi formaate kasutada, nt omavalitsuses ei tee osakonnad omavahel koostööd, omavalitsustel puudub kaasamise hea tava jne. 7. Riiklikult vajaks defineerimist (lahti kirjutamist) mõisted „koosloome“ ja „kogukonnapõhine lähenemine“, sest vastasel juhul on iga koostöö koosloome ja iga kogukonna kaasamine kogukonnapõhine lähenemine. 8. Me peame ise (Si-Lab) olema oma koostööpartnerite suhtes nõudlikumad ja oma tegevusi selgemalt eesmärgistama (nt mida me ootame kohalike omavalitsuste võrgustiku liikmetelt). Kindlasti tuleb kasuks ka parem oskus endale personali valida ja juhtida.   Tänu vajalikele õppetundidele oleme oma eesmärkide seadmisel realistlikumad ja täna tundub realistlik, et me suudame Heaolunõukogu formaadi kirjeldatud ja valideeritud 2023. aasta lõpuks ja kogukonna kaasamise mudeli 2024. aasta lõpuks. 2023. aastal me jätkame mõlema mudeli edasiarendamise ja testimisega. Meile on oluline, et kumbagi mudelit on enne nende laiemat levitamist vähemalt osaliselt ka praktikas testitud.  2023. aasta soovime tõhustada ja muuta süsteemsemaks ka heade praktikate/näidete kogumist ja levitamist ning uurida koostöövõimalusi teiste organisatsioonidega, kes kohalike omavalitsuste ja kogukondade suunal tegutsevad (nt EMOL). Lisaks on plaanis koolitada kogukondade kaasamise ja koosloome teemal vähemalt 10 kohaliku omavalitsuse esindajat. Eraldi teemana on kerkinud kogukondade toimekindluse tagamine. Loodetavasti saame ka sellel suunal midagi ära tehtud. |

**TEGEVUSSUUND: VÕIMEKAD JA HOOLIVAD KOGUKONNAD**

**Eesmärk 1: Tõusnud on kogukondade ja KOV-ide teadlikkus omavahelistest koostöövõimalustest ja kogukonnakesksest lähenemisviisist**

|  |  |
| --- | --- |
| **Ülevaade oodatavate tulemuste saavutamisest** | |
| Kohalike elanike kaasamise head näited on kogutud, süstematiseeritud ja analüüsitud | * Läbi viidud on uuring. |
| Head näited on avaldatud ja levitatud KOV-idele ja kogukondadele | * Kogutud ja levitaud on 4 head näidet kogukondade kaasamisest. * Kogutud ja kirjeldatud 3 võrgustiku põhist koostöövormi. * Kogutud on 9 kohaliku omavalitsuse ja kogukonna koostöö mudelit. |
| Kohalikud elanikud on teadlikud oma rollist kogukonnas ja kogukonnad oma rollist kohaliku elu kujundamises | * Selle eesmärgiga tegeleme pigem teiste tegevuste kaudu. |
| KOV-id on teadlikud kogukonnakesksest lähenemisviisist | * Kaasamise võrgustikus osaleb 5 omavalitsust. * Kohalike omavalitsuste ja koosloome arenguprogrammis osales 10 omavalitsust. * Oleme teinud strateegilist koostööd kahe omavalitsusega (Viimsi vald ja Viljandi Vald). * Meie koolitustel on lisaks osalenud veel vähemalt 18 omavalitsuse esindajat. |
| **Saavutatud mõju üldine kirjeldus ja kirjeldus eduindikaatorite kaudu** | |
| Tõusnud on KOVide teadlikkus koosloomest ja kogukonna kaasamisest | Kokku oleme aasta jooksul teinud koostööd ca 30 omavalitsusega. |
| Arutelude, ümarlaudade jm formaatide arv, kuhu kogukonna esindajad on kaasatud | Praktiliselt kõigis omavalitsustes toimub mingit laadi kogukonna kaasamine. |
| Kirjeldatud ja jagatud heade koostöönäidete arv | Kirjeldatud koostöönäiteid 12  Jagatud koostöönäiteid 4 |
| Algatatud kogukonna koosloome protsesside arv | Algatatud on kaks suuremat koosloome protsessi: Viimsi vallas ja Viljandi vallas |
| **Ülevaade läbiviidud olulisematest tegevustest, mis toetasid oodatavate tulemuste saavutamist** (toimumise aeg, kulg, osalejad, olulisemad tähelepanekud, jms): | |
| 1. Põhjalik kohalike omavalitsuste ja kogukondade koostöö/koosloome uuring. 2. Kohalike omavalitsuste ja kogukondade kaasamise võrgustik (5 liiget, 9 kohtumist) 3. Kohalike omavalitsuse ja kogukondade koosloome koolitusprogramm (10 KOVi) 4. Kohalike omavalitsuse esindajate koolitamine (vähemalt 18 omavalitsust ja 10 koolituspäeva) 5. Uute koosloome formaatide katsetamine (Viimsis Heaolu nõukogu ja Viljandi vallas Kogukonna heaolu arengukava koosloome) 6. Heade näidete kogumine ja jagamine 7. Osalemine ettekandega Disainmõtlemise konverentsil 8. Koosloome tutvustamine seitsmes koosloome teemalises vebinaris 9. Osalemine Riigikantselei avatud valitsemise ekspertrühmas 10. Osalemine koosloome ja innovatsiooni teemalistel koolitustel | |

**Eesmärk 2: Juurutatud on süsteemne ja võrgustikupõhine kaasamine kohalikul tasandil (kogukonnakeskne lähenemisviis)**

|  |  |
| --- | --- |
| **Ülevaade oodatavate tulemuste saavutamisest** | |
| Iga KOV-i territooriumil on kogukonnad ennast määratlenud ja aktsepteeritud KOV-i poolt | Vähemalt 10 omavalitsuses on kogukonnad kaardistatud. |
| Kogukondades on määratletud eestkõneleja või esindaja | Selle tegevusega me otseselt ei ole tegelenud, see tähendaks sekkumisi kogukondades, milleks meil ei ole vahendeid. |
| Kogukondade esindajatest on moodustatud ja käivitatud koosloomeformaadid | Vähemalt 10 omavalitsuses on käivitatud koostööformaadid. |
| KOV tasandil on kogukonnad kaasatud kohaliku elu kujundamisse | Vähemalt 10 omavalitsuses on kogukonnad kaasatud mingis ulatuses kohaliku elu kujundamisse ja loodetavasti on see meie töö tulemusena muutunud süsteemsemaks. |
| Kogukonnad osalevad kohaliku tasandi otsustusprotsessides | Millisel määral kogukondadega otsustusprotsessides arvestatakse on raske hinnata. |
| **Saavutatud mõju üldine kirjeldus ja kirjeldus eduindikaatorite kaudu** | |
| KOV-ide arv, kus KOV-i territooriumil on kogukonnad ennast määratlenud ja aktsepteeritud KOV-i poolt | 10 |
| KOV-ide arv, kus on käivitatud koosloomeformaadid kogukonna kaasamiseks ja ühiselt probleemide lahendamiseks | 10 |
| KOV-ide arv, kus süsteemselt tegeletakse kogukonna kaasamisega ja kogukonnad osalevad kohaliku tasandi otsustusprotsessides | 10 |
| **Ülevaade läbiviidud olulisematest tegevustest, mis toetasid oodatavate tulemuste saavutamist** (toimumise aeg, kulg, osalejad, olulisemad tähelepanekud, jms): | |
| 1. Kogukondade kaasamise ja koosloome mudeli väljatöötamiseks alustasime koostööd viie omavalitsuse ja vastava piirkonna kogukondade esindajatega. Selle võrgustiku juhtimine ja arendamine on olnud meie 2022. aasta üks peamisi tegevusi. Võrgustiku aruanne on eraldi lisatud. 2023. aastal värbame võrgustikku veel vähemalt viis kohaliku omavalitsust ja jätkame võrgustiku ning võrgustiku mudeli arendamisega. 2023. aasta võrgustikutöö eesmärgiks oleme võtnud, et võrgustiku liikmed peavad katsetama/algata uusi koostöö/koosloome formaate. 2. Koostöös Kodukandiga viisime ellu kohalike omavalitsuste kogukondade kaasamise ja koosloome koolitusprogrammi (rahastus eraldi toetusega), mis võimaldas meil tutvustada kogukonnapõhist lähenemist veel 10 omavalitsusele. Koolitusprogrammi raames töötasime välja kaks kohalike omavalitsuste ja kogukondade koostöömudelit – Kodukandi ja Silabi mudel. Silabi mudelit valideerisime lisaks kohalike omavalitsuste võrgustiku kohtumisel. Oleme Siseministeeriumile esitanud koolitusprogrammi aruande. 3. Lisaks eelnevale oleme koolitanud koosloome teemal veel vähemalt 18 omavalitsust (5 omavalitsust Võrumaal, 8 omavalitsust Lääne-Virumaal ja 5 Harjumaa omavalitsust). 4. Heaolu nõukogu ehk Heaolu profiilist (heaolu võrgustik) tuleneva kohaliku tasandi (piirkondliku) võrgustiku põhise koosloome mudeli väljatöötamiseks alustasime 2021. aastal koostööd Viimsi vallavalitsusega. Selle tegevuse toetuseks saime toetust RTK-lt, mis võimaldas kaasata Tartu Ülikooli teadlane Marko Uibu. Heaolu nõukogu mudeli arendamine on olnud meie teine peamine strateegilise partnerluse tegevus. Lähtuvalt Siseministeeriumi nõusolekust, läheks ligi pool 2022. aasta strateegilise partnerluse toetusest RTK projekti omafinantseeringuks.   Mudeli väljatöötamise uuringute pool on läinud plaanide kohaselt, kuid võrgustiku enda kohtumised on jäänud tagasihoidlikuks meist sõltumatutel asjaoludel. Kohumisi on mõjutanud 2022. aastal peamiselt ukraina sõja põgenikega seotud kriis, energiakriis ja muudatused Viimsi valla sotsiaalosakonna meeskonnas. Lisaks sai osakonna juhataja vahepeal isaks ja viibis pikalt puhkusel. Vaatamata viivitustele on plaanis 2023. aasta jätkata võrgustike kohtumise ja mudeli arendamisega. Loodame võrgustiku põhise mudeli kirjeldada 2023. aasta lõpuks.  Oleme aruandele lisanud erinevate võrgustike uuringute kokkuvõtted. | |

**ÜLDINE TEAVE**

|  |
| --- |
| Kõrvalekalded tegevuste läbiviimisel koos selgituste ja/või põhjendustega |
| Kõrvalekallete põhjused toodud ära aruande alguses. |

|  |
| --- |
| Aruandele lisatud tegevuste läbiviimise raames välja töötatud materjalid (võimalusel koos viidetega veebilehtedele) |
| Materjalid on lisatud. |

|  |  |
| --- | --- |
| Aruande kinnitus | |
| Allkirjaõigusliku isiku nimi | Allkiri |
|  |  |